

REPUBLIKA HRVATSKA

VARAŽDINSKA ŽUPANIJA

OPĆINA CESTICA

OPĆINSKO VIJEĆE

KLASA: 021-01/19-01/1

URBROJ: 2186/03-02-19-1

Cestica, 04.09.2019.

Na temelju članka 111. stavak 3. Zakona o komunalnom gospodarstvu („Narodne novine“ broj: 68/18 i 110/18) i članka 30. Statuta Općine Cestica („Službeni vjesnik Varaždinske županije broj: 17/18.) Općinsko vijeće Općine Cestica na svojoj 14. sjednici održanoj dana 04. rujna 2019. godine, donijelo je

**ODLUKU**

**o iskaznici i službenoj odori komunalnog redara**

**I OPĆE ODREDBE**

Članak 1.

Ovom Odlukom o iskaznici i službenoj odori komunalnog redara (u daljnjem tekstu:

Odluka) određuje se oblik i sadržaj iskaznice komunalnog redara, izgled službene odore te

postupak njihova izdavanja i uporabe.

**II SLUŽBENA ISKAZNICA**

Članak 2.

Iskaznica komunalnog redara (u daljnjem tekstu: iskaznica) izrađuje se na punijem

papiru bijele boje, dimenzija 85x55 mm i zaštićuje se prozirnim plastičnim omotom.

Tekst na iskaznici ispisan je crnom bojom.

Članak 3.

Prednja strana iskaznice iz članak 2. ove Odluke sadrži:

* otisnuti grb Republike Hrvatske u gornjem lijevom kutu iskaznice,
* natpis Republika Hrvatska, Varaždinska županija, Općina Cestica, Jedinstveni upravni odjel,
* naziv „službena iskaznica komunalnog redara“ te ime i prezime komunalnog redara,
* mjesto za fotografiju, veličine 28x32 mm, preko koje je u lijevom kutu otisnut pečat Jedinstvenog upravnog odjela

Članak 4.

Na poleđini iskaznice ispisana su:

- ovlaštenja komunalnog redara

- datum izdavanja iskaznice

- potpis pročelnika i pečat Jedinstvenog pravnog odjela

- upozorenje da iskaznica vrijedi do opoziva.

Tekst ovlaštenja komunalnog redara iz stavka 1. ovog članak glasi:

„Nositelj ove iskaznice ovlašten je u okviru svoje nadležnosti, utvrđene zakonskim i podzakonskim aktima te aktima Općinskog vijeća i Općinskog načelnika, obavljati nadzor nad primjenom i izvršenjem propisa od strane pravnih i fizičkih osoba.

U provedbi nadzora komunalni redar je ovlašten:

1. zatražiti i pregledati isprave (osobna iskaznica, putovnica, izvod iz sudskog registra i sl.) na temelju kojih može utvrditi identitet stranke odnosno zakonskog zastupnika stranke, kao i drugih osoba nazočnih prilikom nadzora

2. uzimati izjave od odgovornih osoba radi pribavljanja dokaza o činjenicama koje se ne mogu izravno utvrditi, kao i od drugih osoba nazočnih prilikom nadzora

3. zatražiti pisanim putem od stranke točne i potpune podatke i dokumentaciju potrebnu u nadzoru

4. prikupljati dokaze i utvrđivati činjenično stanje na vizualni i drugi odgovarajući način (fotografiranjem, snimanjem kamerom, videozapisom i sl.)

5. obavljati i druge radnje u svrhu provedbe nadzora“.

Obrazac iskaznice komunalnog redara iskazan je u prilogu 1. koji je tiskan uz ovu Odluku i njen je sastavni dio.

Članak 5.

Iskaznicu komunalnog redara izdaje pročelnik Jedinstvenog upravnog odjela.

Članak 6.

Iskaznica se smije koristiti samo u svrhu obavljanja poslova komunalnog nadzora u

okvirima zakonske i drugim propisima utvrđene nadležnosti komunalnog redara.

Svaka zlouporaba iskaznice predstavlja povredu službene dužnosti.

Članak 7.

Komunalni redar u slučaju gubitka ili oštećenja iskaznice, obvezan je o tome odmah obavijestiti pročelnika Jedinstvenog upravnog odjela, nakon čega će se sastaviti zapisnik te mu se izdati nova iskaznica.

Članak 8.

Komunalni redar kojem prestaje služba u Jedinstvenom upravnom odjelu, obvezan je danom prestanka radnog odnosa, iskaznicu predati pročelniku Jedinstvenog upravnog odjela.

Vraćena iskaznica se poništava i pohranjuje zajedno sa dokumentima o prestanku službe.

**III SLUŽBENA ODORA**

Članak 9.

Za vrijeme obavljanja poslova komunalnog redarstva komunalni redar nosi službenu odoru.

Službena odora je ljetna i zimska.

Odjeću komunalnog redara čine:

- hlače zimske tamno plave (kom 2)

- hlače ljetne tamno plave (kom2)

- majica kratkih rukava sa kragnom (kom 5)

- majica dugih rukava sa kragnom (kom3)

- jakna ljetna (kom 1)

- jakna zimska (kom 1)

- cipele ljetne (kom 1)

- cipele zimske (kom 1)

- kišni ogrtač s kapuljačom (kom1)

- odijelo i oprema za moped (kom 1)

Članak 10.

Komunalni redar kojem prestaje služba u Jedinstvenom upravnom odjelu, obvezan je danom prestanka radnog odnosa vratiti i službenu odoru.

**IV ZAVRŠNE ODREDBE**

Članak 11.

Ova Odluka stupa na snagu osmog dana od dana objave u Službenom vjesniku Varaždinske županije.

PREDSJENIK

Općinskog vijeća

Darko Majhen, mag.pol.

PRILOG 1.

****** fotografija

REPUBLIKA HRVATSKA

VARAŽDINSKA ŽUPANIJA

OPĆINA CESTICA

Jedinstveni upravni odjel

SLUŽBENA ISKAZNICA

KOMUNALNOG REDARA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime komunalnog redara

OVLAŠTENJE

Nositelj ove iskaznice ovlašten je u okviru svoje nadležnosti, utvrđene zakonskim i podzakonskim aktima te aktima Općinskog vijeća i Općinskog načelnika, obavljati nadzor nad primjenom i izvršenjem propisa od strane pravnih i fizičkih osoba.

U provedbi nadzora komunalni redar je ovlašten:

1. zatražiti i pregledati isprave (osobna iskaznica, putovnica, izvod iz sudskog registra i sl.) na temelju kojih može utvrditi identitet stranke odnosno zakonskog zastupnika stranke, kao i drugih osoba nazočnih prilikom nadzora

2. uzimati izjave od odgovornih osoba radi pribavljanja dokaza o činjenicama koje se ne mogu izravno utvrditi, kao i od drugih osoba nazočnih prilikom nadzora

3. zatražiti pisanim putem od stranke točne i potpune podatke i dokumentaciju potrebnu u nadzoru

4. prikupljati dokaze i utvrđivati činjenično stanje na vizualni i drugi odgovarajući način (fotografiranjem, snimanjem kamerom, videozapisom i sl.)

5. obavljati i druge radnje u svrhu provedbe nadzora“.

Datum izdavanja iskaznice: \_\_\_\_\_\_\_\_\_\_\_\_\_\_\_ Pročelnik JUO Cestica

\_\_\_\_\_\_\_\_\_\_\_\_\_\_\_\_\_\_\_

OVA ISKAZNICA VRIJEDI DO OPOZIVA